als_Latn dik_Latn sag_Latn
Çështja “Doshi”, çështja që ka pushtuar gjatë këtyre ditëve skenën politike shqiptare - mbas deklaratave të bëra këto ditë prej disa politikanëve të Brukselit, dje ka mbërritur edhe në faqet e shtypit amerikan - gazetës më të madhe të Uashingtonit "Washington Post", me titull "Albanian opposition demands Parliament speaker quit - ‘Opozita shqiptare kërkon nga Parlamenti që kryeparlamentari të largohet’".
Me një informacion të marrë nga agjencia shtetërore e lajmeve amerikane - “Associated Press”, "The Washington Post" shkruan për protestën e ditës së enjte se në Shqipëri – disa mijëra përkrahës të opozitës shqiptare kanë demonstruar në mënyrë paqësore në qendër të Tiranës, për të kërkuar dorëheqjen e kryetarit të Parlamentit, pas akuzave se ai ka punësuar një vrasës për të vrarë dy ligjvënës. Kurse, kryeparlamentari shqiptar, Ilir Meta i mohon akuzat.
Kjo gazetë, që ka edhe tirazhin më të madh në SHBA, (e katërta sipas statistikave - 474,767 kopje çdo ditë, 838,014 të dielave), shkruan se prokurorët shqiptarë po hetojnë pretendimet nga deputeti Tom Doshi, i cili ishte dëbuar nga socialistët javën e kaluar, pasi bëri akuzat që ai dhe një ligjvënës demokrat i opozitës kanë qenë në shënjestër e komplotit të dyshuar. Doshi, shkruan “Washington Post”, pretendon se kryeparlamentari Meta i ka paguar 600,000 € (636,000 $) për dikë për të kryer vrasjet. Dhe, vijon se lideri demokrat, Lulzim Basha iu drejtua protestuesve të enjten, duke e akuzuar Kryeministrin Edi Rama për përfshirje në komplotin e dyshuar për vrasje.
Në fund të shkrimit të saj me titull "Opozita shqiptare kërkon nga Parlamenti që kryeparlamentari të largohet - "Albanian opposition demands Parliament speaker quit", gazeta “Washington Post” shkruan se: "Shqipëria do të mbajë zgjedhjet vendore në qershor, në një test të parë, si e ka quajtur ajo për qeverinë që ka kaluar reformat e ashpra, që kur ajo u zgjodh një vit e gjysmë më parë".
Ndërkohë, shtypi shqiptar dhe rrjetet sociale në internet njoftuan se ditën e enjte në Tiranë u zhvillua protesta më e madhe e viteve të fundit dhe model nga mënyra se si u zhvillua ajo. Ajo, sipas policisë dhe shtypit shqiptar ka qenë një protestë paqësore, pa as më të voglin incident, megjithëse ajo mori nxitje nga akuza për vrasje, skenare krimesh dhe shantazhe me videopërgjime.
Dhe paralajmërimeve të disa mediave proqeveritare se opozita ishte përgatitur për dhunë, rezultoi një blof, duke parë atë se si u zhvillua kjo protestë.
Ditën e enjte, gjatë kohës që nisi protesta nisi dhe një nga seancat më të tensionuara të Parlamentit shqiptar në 25 vitet e pluralizmit dhe më e shkurtra në historinë e saj - dhe pluralizmit në botë, Parlamenti shqiptar u mblodh vetëm 12 minuta.
Opozita e nisi të enjten me kërkesën për shkarkimin e kryetarit të Kuvendit, Ilir Meta i akuzuar nga deputeti Tom Doshi si porositësi i eliminimit të tij fizik. Ndërsa në sheshin qendror dhe para Kuvendit të Shqipërisë ishin mbledhur për të protestuar në mënyrë paqësore 300 mijë njerëz.
als_Latn als_Latn als_Latn als_Latn als_Latn als_Latn als_Latn als_Latn